Title: Introducció general (per a l'alumnat)
Course: Visual i Plàstica 2n-3r ESO 1r T

(Font de la imatge: Tirachard Kumtanom [ free to use ], via Pexels)

1. Breu introducció

Vivim en un món tridimensional malgrat que a vegades les pantalles ens absorbeixen tant que perdem la noció d’on som.

Gràcies als nostres sentits podem percebre l’espai i els volums, tant si són plens com si són buits. Entendre com és l’espai ens ajuda a orientar-nos millor i ens fa la vida més fàcil. A través dels següents blocs aprendrem a construir, transformar, interpretar i representar les tres dimensions.

2. Continguts a treballar

Bloc 1. Conquerir l'espai: del pla a la tridimensionalitat

En el primer bloc experimentarem i descobrirem recursos amb els quals construir formes volumètriques. Veurem com un petit gest pot transformar-ho tot. I és que si ens desplacem per l’espai, canviem el nostre punt de vista i podem entendre el món des d’una altra perspectiva.

Bloc 2. La il·lusió de volum: la representació de les tres dimensions

En el segon bloc aprendrem a representar les tres dimensions sobre el pla. Hi ha diferents sistemes per fer-ho i cal saber quin és més adequat en cada ocasió. En diem crear la il·lusió de volum perquè a través del dibuix el que fem és enganyar l’ull. Conèixer aquests mecanismes ens servirà també per interpretar dibuixos, pintures o  fotografies… i que no ens aixequin la camisa!

Bloc 3. Tenim una idea!: el procés creatiu

En el tercer i últim bloc aprendrem els camins a través dels quals el nostre cervell és capaç de resoldre un problema amb imaginació.

L’ajuntament ha organitzat una cursa com cada any per la festa major. Consisteix a transportar un ou amb una cullera a la boca des del punt de sortida fins a la meta d’arribada. Aquest any, però, tenim un problema i és que hem de portar mascaretes. Com ens ho farem? Serem capaços de dissenyar un artefacte per transportar l’ou sense fer servir ni mans ni boca?

3. Organització dels elements gràfics del curs al Moodle

El curs està estructurat en dues columnes. A la columna de l'esquerra tens diversos apartats on pots clicar: General, Bloc 1, Bloc 2, Bloc 3... et donaran accés directe a cada bloc. També tens accés a altres llocs, com per exemple, altres cursos de Moodle marcats amb aquesta icona .

Has d'estar atent/a al bloc Calendari on veuràs els esdeveniments del curs (inici, de temes, entrega de tasques...) amb les dates implicades, i també cal que vigilis el Progrés de la Compleció on pots veure les activitats que ja tens fetes i les que tens pendents.

Des de l'espai central a la part superior podràs accedir a: avisos i notícies (cal que hi estiguis pendent perquè és on rebràs notificacions generals sobre el curs), el fòrum de dubtes del curs (on podeu consultar i compartir amb tota la classe, dubtes sobre la matèria, les activitats, etc.) o el fòrum de consultes individuals (només es comparteixen amb el professor/a). Tots aquests tenen la icona .

Una vegada entres en cadascun dels blocs (Bloc 1, Bloc 2 i Bloc 3), trobaràs altres icones. Aquestes dues indiquen un recurs on trobaràs la informació sobre els temes treballats, així com enllaços, vídeos o imatges.
Aquesta altra icona apareix davant d'una tasca que cal realitzar. Aquesta és una activitat especial on coavaluaràs el treball d'un company/a. Algunes activitats demanen compartir i debatre al fòrum que hi ha just a sota de l'activitat en qüestió. També hauràs de fer reflexions al diari  d'aula  .

Com veuràs, algunes imatges són interactives. Clicant a sobre apareixerà informació relacionada amb l'artista o l'obra , imatges , preguntes , vídeos , enllaços , curiositats ...