Title: La il·lusió de volum: la representació de les tres dimensions
Course: Visual i Plàstica 2n-3r ESO 1r T > Section: Bloc 2

(Font de la imatge: Joanbanjo (Treball propi) [ CC-BY-SA-3.0 ], via Wikimedia Commons)

Introducció:

En el bloc anterior hem experimentat amb volums i espais. Hem vist que podem convertir una forma plana en un objecte tridimensional. Ara aprendrem a representar una forma tridimensional sobre les dues dimensions del paper. Per fer-ho existeixen diferents sistemes de representació i cal triar el més adequat en cada ocasió.

Continguts:

D'una banda, veurem com s'ha representat el volum en diferents moments de la història de l'art.

Després, coneixerem diferents sistemes de representació de les tres dimensions. Els sistemes que treballarem son: els sistema acotat, el sistema dièdric, el sistema axonomètric i el sistema cònic.

Activitats:

Com en el bloc anterior, les activitats estan etiquetades amb els noms: “Experimentem”, “Representem”, “Construïm” i  “Reflexionem”. Caldrà que posis en pràctica les teves habilitats amb el llapis i els escaires. Segurament recordaràs moltes de les coses que vas aprendre fent geometria a 1r d’ESO i ara et seran d’utilitat. Algunes de les activitats les faràs per ordinador.

Pla de treball:

La dinàmica d’aquest segon bloc és la mateixa que en el primer. Repassem-la.

Cal que llegeixis bé l’enunciat i el text que acompanya les activitats. Trobaràs material de suport que t’anirà molt bé consultar abans de realitzar les tasques. Si tens dubtes pots fer servir el fòrum de dubtes del curs (compartit amb tota la classe) o el fòrum de consultes individuals.

Aquelles tasques que realitzis manualment s’hauran de documentar, és a dir, hauràs de fer una fotografia i compartir-la com s’indica a l’enunciat.

Assegura't bé abans de començar que tens tots els materials necessaris. Si no és així, caldrà trobar alternatives.

Cada tasca demana un temps determinat i és important saber dedicar el temps que toca a cada activitat. També és important complir amb els terminis establerts.

Cal dedicar atenció a l’avaluació de cada activitat perquè sigui tan profitosa com sigui possible.