Title: B1-5. Els plans seriats: construïm!
Course: Visual i Plàstica 2n-3r ESO 1r T > Section: Bloc 1

En aquesta activitat construiràs una peça formada per plans seriats. La tasca serà coavaluada per un company o companya.

Utilitzant peces de paper o cartró construeix una estructura volumètrica amb plans seriats.

Instruccions:

1. Dedica una estona a fer proves amb papers o cartrons diversos per veure quina resistència tenen o com pots donar-los forma.

2. Decideix quina forma donaràs als plans (plena/buida, geomètrica/orgànica...). Després pensa quina trajectòria i ritme tindran.

3. Fes una fotografia de la teva creació i adjunta-la en un document de text. En aquest document cal que també expliquis: com és la forma plana que has triat, quina trajectòria i ritme tenen els plans i quins passos has seguit per construir la teva peça.

Fixa't en aquests exemples fets amb cartró i amb paper:

*És recomanable que la base on treballis sigui de cartró o cartolina perquè tindrà més resistència.

Què es valorarà?

Aquesta activitat serà coavaluada per un company o companya mitjançant una rúbrica.

- Cal que la peça compleixi amb els requisits que es demanen (que siguin plans seriats). Es valorarà positivament que sigui original, és a dir, que no sigui copiada dels exemples.

- Es tindrà en compte que l’explicació sigui clara i ordenada.

- Es valorarà que la presentació sigui acurada i que la fotografia estigui ben feta.

Aquesta activitat serà avaluada per un company o companya mitjançant una rúbrica.

Assessment form: Realització de la peça:

- La peça s'ha fet amb plans seriats complint tots els requisits. És original i s'ha treballat de manera polida.
- La peça no compleix amb els requisits perquè no té plans seriats.
- La peça s'ha fet amb plans seriats tot i que estan desordenats.
- La peça està feta amb plans seriats i compleix tots els requisits però és poc original o no s'ha treballat de manera polida.
Assessment form: Explicació del treball:

- No s'ha fet explicació tot i que s'ha presentat una fotografia.
- S'ha fet una explicació però hi manquen informacions. S'ha adjuntat la fotografia.
- S'ha fet una explicació amb tot el que es demanava, és clara i ordenada. S'ha adjuntat la fotografia.
- S'ha fet una molt bona explicació amb tot el que es demanava i a més a més s'han penjat altres dibuixos o fotografies.
Assessment form: Presentació i realització de la fotografia:

- La presentació no s'ha treballat de manera acurada i la fotografia no mostra bé la peça (falta de llum, moguda, té ombres...).
- La presentació és correcta però la fotografia no mostra bé la peça (falta de llum, moguda, té ombres...).
- La presentació és correcta. La fotografia només té algun petit error.
- La presentació té un disseny atractiu tant pel que fa al text com a les imatges. La fotografia de la peça s'ha fet correctament.
Moltes gràcies per la teva coavaluació!