Title: B1-4. L'arquitectura mimètica: reflexionem!
Course: Visual i Plàstica 2n-3r ESO 1r T > Section: Bloc 1

Segurament tenim clara la diferència entre un element natural (una pedra, una fulla o una ploma) i un objecte artificial (una cafetera, un llibre o una cadira). Hi ha objectes que estan fabricats amb materials naturals (com ara un jersei de llana) però els considerem objectes artificials perquè són obra humana i no els podem trobar a la natura amb aquesta forma.

Alguns animals, però, també són capaços de construir nius, caus o de teixir teranyines.

Instruccions:

1. Creeu grups de 4-5 persones i debateu les següents qüestions:

- El niu d’un ocell és un objecte natural o artificial?

- Podem considerar que un ocell és un arquitecte si és capaç de fer-se un niu?

- Els ocells tenen capacitat per inventar o copien els nius d'altres ocells?

2. Elaboreu dues llistes per a cadascuna de les qüestions: una amb les opinions coincidents i l’altra amb les opinions no coincidents. Cal que expliqueu quins membres del grup estan d'acord i quins no. Totes les respostes han d'estar ben argumentades.
En acabat feu la tramesa amb un document adjunt. També cal que compartiu el document amb la resta de la classe mitjançant el fòrum "Els ocells copien o inventen?"

Grading form:

Guia de qualificació de l'activitat B1-4

Contingut de les respostes

Es valora que totes les respostes estiguin ben raonades

Participació dels membres del grup

Es valora que el llistat reculli totes les opinions del grup.

Redactat de les respostes

Es valora que el redactat sigui entenedor