Title: Conquerir l'espai: del pla a la tridimensionalitat
Course: Visual i Plàstica 2n-3r ESO 1r T > Section: Bloc 1

(Font de la imatge: Quang Nguyen Vinh [ free to use ], via Pexels)

Introducció:

En aquest primer bloc explorarem les formes tridimensionals, és a dir, l’espai i els volums.  Ho farem experimentant amb diversos materials i descobrint que ens ofereixen possibilitats diferents. Veurem com la natura és plena d’exemples interessants i que sovint, arquitectes o artistes s’inspiren en les formes  volumètriques de la naturalesa.

Continguts:

El bloc 1 està dividit en tres mòduls:

- "Què és el volum?". Aquí veurem, d'una banda, la definició que tenen i com es perceben el volum i l'espai. De l'altra coneixerem diferents materials i procediments per treballar el volum.

- "Les formes volumètriques". Coneixerem diferents característiques de les formes  volumètriques.

- "Els cossos geomètrics". Veurem què són els cossos geomètrics i quines tipologies hi ha.

Activitats:

Aquest bloc planteja diverses activitats per realitzar de manera individual o en grup. Trobaràs una etiqueta que explica de quin tipus de tasca es tracta: “Experimentem!”, “Representem!”, “Construïm!” i “Reflexionem!”. Per a realitzar les activitats trobaràs informació de suport en forma de text, imatge o vídeo.

Després de realitzar algunes de les activitats hauràs de fer una petita reflexió al diari d'aula o bé compartir la tasca amb els companys per mitjà del fòrum.

Pla de treball:

El primer que hauràs de fer és llegir bé tant l’enunciat com el text que acompanya les activitats. El material de suport, siguin imatges o vídeos, t’anirà molt bé per acabar d’entendre quina és la tasca encomanada. Si tens dubtes pots plantejar-los fòrum de dubtes del curs (compartit amb tota la classe) o el fòrum de consultes individuals.

A l’enunciat de les diferents tasques t’indica si es tracta d’una activitat que es realitza per ordinador o amb altres mitjans. En aquelles tasques on no es treballa per ordinador normalment se’t demanarà una fotografia o text adjunt.

En algunes tasques es requereixen uns materials determinats. Assegura’t bé abans de començar que disposis de tots ells i si no és així, que puguis fer servir alternatives.

Serà molt important compartir amb la resta del grup les reflexions, els resultats i les creacions, segur que aprendràs molt dels companys. Per això cal complir els terminis d’entrega i desar correctament les tasques.

Una part important, a banda de compartir els resultats, és fer l’avaluació de les activitats. Cal dedicar-hi atenció perquè sigui profitosa.